ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৩ই জুলাই, ২০২১
দেশজুড়ে টিকাকরণ অভিযানে এ পর্যন্ত ৩৮ কোটি ১৪লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৩১,৪৪৩ জন, যা গত ১১৮ দিনের মধ্যে সর্বনিম্ন ।
সারা দেশে এ পর্যন্ত মোট সুস্থ হয়েছেন ৩ কোটি ৬৩হাজার ৭২০ জন।
কোভিড মুক্ত হওয়ার হার বেড়ে হয়েছে ৯৭.২৮%।
গত চব্বিশ ঘন্টায় আরোগ্য লাভ করেছেন ৪৯হাজার ৭ জন।
ভারতে চিকিৎসাধীন সংক্রমিতের সংখ্যা বর্তমানে ৪,৩১, ৩১৫, যা ১০৯ এর মধ্যে সর্বনিম্ন ।
মোট সংক্রমিতের মাত্র ১.৪% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.২৮%।
পরপর ২২ দিন দৈনিক সংক্রমিতের হার ৩%র কম౼আজ এই হার ১.৮১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৩কোটি ৪০ লক্ষ।
CG/CB
(Visitor Counter : 122
প্রধানমন্ত্রীরদপ্তর
নৌ বাহিনীর পাইলটরা আইএনএস বিক্রান্ত-এ এলসিএ  অবতরণ করেছে
প্রধানমন্ত্রী আত্মনির্ভর হয়ে ওঠার লক্ষ্যে এই পদক্ষেপের প্রশংসা করেছেন
নয়াদিল্লি, ০৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী নৌ বাহিনীর পাইলটরা আইএনএস বিক্রান্ত-এ এলসিএ  অবতরণ করায় সন্তোষ প্রকাশ করেছেন।
নৌবাহিনীর মুখপাত্রের এক ট্যুইটের জবাবে প্রধানমন্ত্রী বলেন;
“দুর্দান্ত! আত্মনির্ভর হয়ে ওঠার লক্ষ্যে জোর কদমে প্রচেষ্টা চলছে।”
PG/PM/NS
(
সামাজিকন্যায়ওক্ষমতায়নমন্ত্রক
তফসিলি জাতির মেধাবী ছাত্রছাত্রীদের জন্য স্কলারশিপ প্রকল্প
নতুন দিল্লী, ৩রা ফেব্রুয়ারি, ২০২১
কেন্দ্রীয় সামাজিক ন্যায় ও ক্ষমতায়ন দপ্তর তফসিলি জাতির এবং অন্যান্য মেধাবী ছাত্রছাত্রীদের বিদেশে পড়াশুনার জন্য ন্যাশানাল ওভারসিস স্কলারশিপ রূপায়িত করেছে। এই প্রকল্পের অধীনে তফসিলি জাতি,চিহ্নিত যাযাবর,আধা যাযাবর,ভূমিহীন কৃষি শ্রমিক এবং পরম্পরাগত কারিগর শ্রেনীর বাছাইকরা ও মেধাবী ছাত্রছাত্রীদের বিদেশে স্নাতকোত্তর ও পিএইচডি স্তরে পাঠ গ্রহণের জন্য আর্থিক সহায়তা করা হয়। এই প্রকল্পে ২০১৪-১৫ সালের পর থেকে ১০০টি স্লট সৃষ্টি হলেও এর আগের বছর গুলিতে ৬০টি স্লট ছিল। এই প্রকল্পের অধীনে,প্রতিষ্ঠানকে দেয় টিউশন ফি,রক্ষণাবেক্ষণ ভাতা,বিমান ভাড়া, ভিসার খরচ,বীমার প্রিমিয়াম,বার্ষিক কন্টিনজেন্সি ভাতা এবং আনুষঙ্গিক যাত্রা ভাতা দেওয়া হয়।
গত পাঁচ বছরে এই প্রকল্পের অধীনে যে সকল তফসিলি মেধাবী ছাত্রছাত্রী বিদেশে পড়াশুনার জন্য গিয়েছিল তাদের মোট সংখ্যা এবং এই খাতে কত খরচ হয়েছে তার বিস্তারিত খতিয়ান তুলে দেওয়া হলো:
২০১৫-১৬ সালে নির্বাচিত প্রার্থীর সংখ্যা ছিল ৫০। ঐ অর্থবর্ষে বিদেশে পাঠ গ্রহণের জন্য গিয়েছিল ১৯ জন প্রার্থী। বাজেটে বরাদ্দ হয়েছিল ৬ কোটি ১২ লক্ষ টাকা।২০১৬-১৭ সালে নির্বাচিত প্রার্থীর সংখ্যা ছিল ১০৮।তার মধ্যে ২৩ জন বিদেশে পাঠ গ্রহণের জন্য যায়। বাজেটে টাকা বরাদ্দ হয়েছিল ১৫ কোটি টাকা।
২০১৭-১৮ সালে নির্বাচিত প্রার্থীর সংখ্যা ১৮৩।ঐ অর্থবর্ষে বিদেশে পড়াশুনা করতে যায় ৩২। বাজেট বরাদ্দ ছিল ১৫ কোটি টাকা।২০১৮-১৯ সালে এই প্রকল্পে নির্বাচিত হয় ১০০ জন প্রার্থী,তার মধ্যে ৫৬ জন বিদেশে পাঠ গ্রহণের জন্য যায়,বাজেট বরাদ্দ ছিল ১৫ কোটি টাকা।২০১৯-২০ সালে নির্বাচিত প্রার্থীর সংখ্যা ১০০,তার মধ্যে বিদেশে যায় ৬৩ জন ছাত্রছাত্রী,বাজেট বরাদ্দ হয় ২০ কোটি টাকা।চিহ্নদ্বারা নির্বাচিত ছাত্রছাত্রীর সংখ্যা,আগের বছরের পদগুলিতে পূর্ণ না হওয়া প্রার্থীর সংখ্যা যোগ করে উল্লেখ করা হয়েছে।
আজ রাজ্যসভায় এক লিখিত প্রশ্নের উত্তরে সামাজিক ন্যায় ও ক্ষমতায়নমন্ত্রী শ্রী থাওয়রচাঁদ গেহলট এই তথ্য তুলে ধরেন।
বিজ্ঞানওপ্রযুক্তিমন্ত্রক
উপগ্রহের মাধ্যমে প্রকৃত সময় নির্ধারণ করে হিমালয় অঞ্চলে হিমবাহ গুলি থেকে বন্যার সর্তকতা এবং প্রাকৃতিক দুর্যোগের পূর্বাভাস নির্ধারণ করা যাবে
নতুন দিল্লি, ২০ এপ্রিল, ২০২১
এক সমীক্ষায় জানা গেছে যে, উপগ্রহের মাধ্যমে প্রকৃত সময় নির্ধারণ করে হিমালয় অঞ্চলে হিমবাহ গুলি থেকে বন্যার সর্তকতা এবং প্রাকৃতিক দুর্যোগের পূর্বাভাস নির্ধারণ করা সম্ভব হবে। এতে ক্ষয় ক্ষতি যেমন এড়ানো যাবে তেমনি প্রাণ বাঁচানো সম্ভব হবে। কানপুর আইআইটি-র বিজ্ঞানীরা সম্প্রতি এক সমীক্ষা চালিয়ে দেখেছেন, এই ব্যবস্থা চালু করা গেলে হিমবাহ গলে হঠাৎ বন্যার ফলে প্রাণহানির আশঙ্কা অনেকটাই কমবে। আইআইটি কানপুরের বিজ্ঞানী ডক্টর তনুজ শুক্লা এবং অধ্যাপক ইন্দ্রশেখর সেন বিজ্ঞান ও প্রযুক্তি বিভাগের সহযোগিতায় যে সমীক্ষা চালানো হয়েছিল তা আন্তর্জাতিক জার্নাল 'সায়েন্স'-এ প্রকাশিত হয়েছে।
হিমালয় সন্নিহিত অঞ্চলে তাপমাত্রার ওঠানামা করার কারনে এবং আবহাওয়া পরিবর্তনের ফলে ব্যাপকহারে বৃষ্টিপাতের ঘটনা ঘটে। তাপমাত্রা বাড়ার ফলে হিমবাহ গলতে শুরু করে এবং তা দ্রুত গতিতে নিচে নামতে থাকে। ফলে প্রচুর প্রাণহানির আশঙ্কা থেকে যায়। ২০১৩ সালে হিমালয়ের উত্তরাখণ্ডে এরকম একটি ঘটনায় প্রায় ৫ হাজার মানুষের মৃত্যু হয়েছিল।
বিজ্ঞানীরা সমীক্ষা চালিয়ে দেখেছেন যে উপগ্রহ মারফত প্রকৃত সময় নিরূপণ করে পাহাড়ের আবহাওয়া এবং জলবায়ুর পূর্বাভাস দেওয়া সম্ভব।
CG/ SB
(Visitor Counter : 168
প্রধানমন্ত্রীরদপ্তর
দিল্লির আনাজ মান্ডির অগ্নিকান্ডে জীবনহানীতে প্রধানমন্ত্রীর শোকজ্ঞাপন
নতুন দিল্লি, ৮ ডিসেম্বর, ২০১৯
দিল্লির রাণী ঝাঁসি রোডে আনাজ মান্ডির অগ্নিকান্ডে প্রাণহানির ঘটনায় প্রধানমন্ত্রী শ্রী নরেন্দ্র মোদী শোকব্যক্ত করেছেন।
এক শোকবার্তায় প্রধানমন্ত্রী আজ বলেছেন, “দিল্লির রাণী ঝাঁসি রোডে আনাজ মান্ডিতে ভয়াবহ অগ্নিকান্ড ঘটেছে। যাঁরা এই ঘটনায় তাঁদের নিকটজনকে হারিয়েছেন, তাঁদের সমবেদনা জানাই। আহতদের দ্রুত আরোগ্য কামনা করি। দুর্ঘটনাস্থলে সরকারী কতৃপক্ষ সবরকমের সহায়তার ব্যবস্থা করেছেন।“
SSS/CB
(Visitor Counter : 45
প্রধানমন্ত্রীরদপ্তর
অধ্যাপক শশিকুমার চিত্রের প্রয়াণে প্রধানমন্ত্রীর শোক প্রকাশ
নতুনদিল্লি, ১১ই জানুয়ারী ২০২১
প্রধানমন্ত্রী শ্রী নরেন্দ্র মোদী অধ্যাপক শশিকুমার চিত্রের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “অধ্যাপক শশিশেখর চিত্রের প্রয়াণে আমি মর্মাহত। নভোপদার্থবিদ্যা, সৌর পদার্থ বিদ্যা, মহাকর্ষীয় লেন্সিং ও বিজ্ঞান শিক্ষায় তাঁর কাজের জন্য তিনি স্মরণীয় হয়ে থাকবেন। আগামী দিনে তাঁর মূল্যবান কাজ ছাত্রছাত্রীদের অনুপ্রাণিত করবে। ওঁ শান্তি”।
আয়ুষ
দেশে আয়ুষ ওষুধ ক্ষেত্রে উৎসাহদান
নয়াদিল্লী, ৯ ফেব্রুয়ারি, ২০২১
কেন্দ্রীয় সরকার জাতীয় আয়ুষ মিশন প্রকল্প বিভিন্ন রাজ্য ও কেন্দ্রশাসিত অঞ্চলে কার্যকর করার মাধ্যমে আর্য়ুবেদিক ব্যবস্থাপনা সহ আয়ুষ চিকিৎসা ক্ষেত্রে উৎসাহদান ও উন্নতি সাধনে উল্লেখযোগ্য পদক্ষেপ গ্রহণ করেছে। প্রাথমিক স্বাস্থ্যকেন্দ্র, কমিউনিটি স্বাস্থ্য কেন্দ্র এবং জেলা হাসপাতালগুলিতে আয়ুষ চিকিৎসার সুযোগ-সুবিধা প্রদান করা হয়েছে। রাজ্য সরকার পরিচালিত সুনির্দিষ্ট আয়ুষ হাসপাতাল এবং চিকিৎসা কেন্দ্রগুলির উন্নতি সাধন করা হয়েছে। সুসংহত আয়ুষ হাসপাতালগুলিতে প্রায় ৫০টি করে শয্যার ব্যবস্থাপনা করা হয়েছে। এমনকি আয়ুষ পঠনপাঠনের বিষয়ে রাজ্য সরকারের আওতাধীন স্নাতক ও স্নাতকোত্তর শিক্ষা প্রতিষ্ঠানগুলির উন্নতি করা হয়েছে। যেসব জায়গায় সরকারি চিকিৎসা ক্ষেত্রে সবরকম সুযোগ-সুবিধা নেই সেসব জায়গায় নতুন করে রাজ্য সরকার পোষিত আয়ুষ শিক্ষা প্রতিষ্ঠান গড়ে তোলা হয়েছে। পাশাপাশি আয়ুষ চিকিৎসা ক্ষেত্রে গুণমান সম্পন্ন ওষুধ উৎপাদনের সঙ্গে যুক্ত রাজ্য সরকার, রাজ্য সরকার পরিচালিত সমবায় এবং সরকারের আওতাধীন ওষুধ উৎপাদন সংস্থাগুলিকে শক্তিশালী করে তোলা হয়েছে। আয়ুষ এবং হোমিওপ্যাথি ওষুধের গুণমান পরীক্ষার ও নিয়ন্ত্রণের জন্য রাজ্যের ওষুধ পরীক্ষাগারগুলির বিকাশ সাধন করা হয়েছে। কেন্দ্রীয় সরকার ২০২৩ থেকে ২৪এর মধ্যে পর্যায়ক্রমে জাতীয় আয়ুষ মিশন প্রকল্পের আওতায় রাজ্য ও কেন্দ্রশাসিত অঞ্চলের সরকারের সহযোগিতায় ১২ হাজার ৫০০ আয়ুষ স্বাস্থ্য ও সুস্থতা কেন্দ্র পরিচালনার জন্য উদ্যোগ নিয়েছে। আয়ুষ চিকিৎসা ব্যবস্থাপনার বিষয়ে প্রচারের জন্য আয়ুষ মন্ত্রক এগিয়ে এসেছে। জনস্বাস্থ্যের বিষয়টি রাজ্য সরকারের আওতাধীন। তা সত্বেও সরকার এবং মন্ত্রক বিভিন্ন রাজ্য ও কেন্দ্রশাসিত অঞ্চলে আয়ুষ চিকিসা সুযোগ-সুবিধা চালু করার জন্য সংশ্লিষ্ট রাজ্য ও কেন্দ্রশাসিত অঞ্চলগুলির সঙ্গে পর্যালোচনা বৈঠক চালিয়ে যাচ্ছে এবং কাজের অগ্রগতির বিষয়ে খোঁজখবর নিয়েছে।
রাজ্যসভায় এক প্রশ্নের লিখিত উত্তরে একথা জানিয়েছেন আর্য়ুবেদ, যোগা এবং ন্যাচারোপ্যাথি, ইউনানি, সিদ্ধা ও হোমিওপ্যাথি মন্ত্রকের অতিরিক্ত দায়িত্বপ্রাপ্ত প্রতিমন্ত্রী শ্রী কিরেন রিজিজু।
যুবওক্রীড়াবিষয়কমন্ত্রক
মহিলা ক্রীড়াবিদদের প্রশিক্ষণ
নয়াদিল্লি, ২৮ নভেম্বর, ২০১৯
সমস্ত ক্রীড়াবিদদের সুবিধার্থে দেশ জুড়ে স্টেডিয়াম সহ ক্রীড়া সংক্রান্ত বিভিন্ন পরিকাঠামো তৈরি করা হচ্ছে। মহিলা ক্রীড়াবিদরা যাতে এই পরিকাঠামোগুলির যথাযথ ব্যবহার করতে পারেন সেদিকে দৃষ্টি রাখা হয়। বর্তমানে যুব বিষয়ক ও ক্রীড়া মন্ত্রকের বিভিন্ন কর্মসূচির আওতায় ৪,৯৯৪ জন মহিলা ক্রীড়াবিদ প্রশিক্ষণ নিচ্ছেন। সাই-এর বিভিন্ন প্রশিক্ষণ কেন্দ্রে এঁদের প্রশিক্ষণ চলছে।
কলকাতায় ৫৯ জন ক্রীড়াবিদ প্রশিক্ষণ শিবিরে থেকে এই ধরণের সুযোগ পাচ্ছেন। এঁদের মধ্যে ১৭ জন তীরন্দাজ, ২৪ জন অ্যাথলেটিক্স, ১৮ জন জিমন্যাস্টিক্স-এর প্রশিক্ষণ পাচ্ছেন। এঁরা ছাড়াও তীরান্দাজিতে দু’জন, সাঁতারে দু’জন এবং জিমন্যাস্টিক্স-এ একজন আবাসিক প্রশিক্ষণ শিবিরে যোগ না দিয়ে প্রশিক্ষণ নিচ্ছেন।
লোকসভায় বৃহস্পতিবার এক প্রশ্নের লিখিত জবাবে কেন্দ্রীয় যুব বিষয়ক ও ক্রীড়া প্রতিমন্ত্রী শ্রী কিরেন রিজিজু এই তথ্য জানিয়েছেন।
CG/CB/DM
(Visitor Counter : 74
প্রধানমন্ত্রীরদপ্তর
প্রধানমন্ত্রী আমেদাবাদে চোখধাঁধানো ড্রোন প্রদর্শনীর ছবি সকলের সঙ্গে ভাগ করে নিয়েছেন
নয়াদিল্লি, ২৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী গুজরাটের আমেদাবাদে দুর্দান্ত ড্রোন প্রদর্শনীর ছবি সকলের সঙ্গে ভাগ করে নিয়েছেন। আমেদাবাদ জাতীয় ক্রীড়া প্রতিযোগিতার উদ্বোধনী অনুষ্ঠানের প্রস্তুতি নিচ্ছে।
এক ট্যুইট বার্তায় প্রধানমন্ত্রী বলেছেন, “আমেদাবাদ জাতীয় ক্রীড়া প্রতিযোগিতার উদ্বোধনী অনুষ্ঠানের প্রস্তুতির অঙ্গ হিসাবে চোখধাঁধানো ড্রোন প্রদর্শনীর আয়োজন করেছে”।
PG/CB/SB
(
অসামরিকবিমানপরিবহণমন্ত্রক
ইউক্রেন থেকে পয়লা ফেব্রুয়ারি-১১ই মার্চ পর্যন্ত প্রায় ২২,৫০০ জন ভারতীয়কে ফিরিয়ে আনা হয়েছে
‘অপারেশন গঙ্গা’র আওতায় ৯০টি ইভাকুয়েশন ফ্লাইট
নয়াদিল্লি, ২১ মার্চ, ২০২২
ইউক্রেন থেকে পয়লা ফেব্রুয়ারি-১১ই মার্চ পর্যন্ত প্রায় ২২,৫০০ জন ভারতীয় নাগরিককে দেশে ফিরিয়ে আনা হয়েছে। ‘অপারেশন গঙ্গা’র আওতায় ভারতীয় বিমানবাহিনীর ১৪টি বিমান সহ ৯০টি ইভাকুয়েশন ফ্লাইট বা উদ্ধারকারী বিমানকে এই অভিযানে কাজে লাগানো হয়েছে। কেন্দ্রীয় সরকার উদ্ধারের কাজে যুক্ত বিমানগুলির পরিচালনার দায়িত্বে থাকা ভারতীয় সংস্থাগুলির সঙ্গে সমন্বয় বজায় রেখে কাজ করেছে। ছয়টি বেসরকারি বিমান সংস্থা – এয়ার এশিয়া, এয়ার ইন্ডিয়া, এয়ার ইন্ডিয়া এক্সপ্রেস, গো ফার্স্ট, ইন্ডিগো এবং স্পাইস জেট ‘অপারেশন গঙ্গা’র আওতায় চার্টার্ড পরিষেবা দিয়েছে।
সরকার বেসরকারি এই বিমান সংস্থাগুলির সঙ্গে সমন্বয় বজায় রেখেছে যাতে ইউক্রেনের পার্শ্ববর্তী রোমানিয়া, হাঙ্গেরি, পোল্যান্ড ও স্লোভাকিয়া থেকেও ভারতীয় নাগরিকদের নিরাপদে দেশে ফিরিয়ে আনা যায়।
‘অপারেশন গঙ্গা’র আওতায় এয়ার ইন্ডিয়া ও এয়ার ইন্ডিয়া এক্সপ্রেস বিমান সংস্থা মোট ২৩টি উদ্ধারকারী বিমান পরিচালনা করেছে। ‘অপারেশন গঙ্গা’র আওতায় উদ্ধার কাজে যুক্ত সমস্ত বিমানের ভাড়া ভারত সরকার বহন করেছে।
রাজ্যসভায় আজ এক প্রশ্নের লিখিত জবাবে একথা জানান অসামরিক বিমান পরিবহণ প্রতিমন্ত্রী জেনারেল ভি.কে.সিং ।
CG/BD/DM/
(Visitor Counter : 113
বিজ্ঞানওপ্রযুক্তিমন্ত্রক
করোনা আক্রান্ত রোগীর ভেন্টিলেটরের দরকার কিনা তা জানতে নতুন সফ্টওয়্যার, যা রোগীর জরুরী কিংবা আইসিইউ' পরিষেবার প্রয়োজন মেটাতে সাহায্য করবে
নতুন দিল্লি, ১৯ জুন, ২০২১
এবার একটি সফ্টওয়্যারের মাধ্যমে করোনা আক্রান্ত রোগীকে ইনটেনসিভ কেয়ার ইউনিট বা আইসিইউ- তে ভেন্টিলেটরের সাহায্য দিতে হবে কিনা তা জানা সম্ভব। শুধু তাই নয়, এই সফ্টওয়্যারের মাধ্যমে জানা যাবে করোনা রোগীর পরিস্থিতি কেমন। জরুরী চিকিৎসার কতটা প্রয়োজন। যা চিকিৎসকদের ক্ষেত্রে যথেষ্ট সাহায্য করবে। কোভিড তীব্রতা স্কোর বা কোভিভ সিভিরিটি স্কোর বা নামে এই সফ্টওয়্যারটিতে গাণিতিক সংকেত বহনকারী বিভিন্ন প্যারামিটার রয়েছে। করোনা রোগীদের ভাইরাস আক্রমণের তীব্রতা এবং রোগীর শারীরিক পরিস্থিতি সম্পর্কে সংকেত বহন করে। এই ধরনের প্রযুক্তি ইতিমধ্যেই পশ্চিমবঙ্গের কলকাতা এবং উত্তর ২৪ পরগনা জেলার ব্যারাকপুরে একশ শয্যার সরকারি কোভিড হাসপাতালে ব্যবহার করা হচ্ছে।
করোনা আক্রান্ত রোগীদের ক্ষেত্রে অনেক সময় জরুরি পরিস্থিতির প্রয়োজন হয়ে পড়ে। যেখানে তাঁদের জীবন বাঁচাতে ইনটেনসিভ কেয়ার ইউনিটে নিয়ে গিয়ে চিকিৎসার প্রয়োজন হয়। প্রয়োজন হয় ভেন্টিলেটর সাপোর্ট এর। হাসপাতালে জরুরী ভিত্তিতে এই ধরনের পরিস্থিতি সামাল দেওয়া চিকিৎসকদের পক্ষে কঠিন হয়ে দাঁড়ায়। কোনো রোগীর ভেন্টিলেটর সাপোর্টের প্রয়োজন কিনা তা আগে থেকে জানা সম্ভব হলে সমস্যার অনেকটাই সমাধান হয়।
কলকাতার দি ফাউন্ডেশন ফর ইনোভেশনস ইন হেলথ, ভারত সরকারের বিজ্ঞান ও প্রযুক্তি মন্ত্রকের অধীন সাইন্স ফর ইকুইটি, এম্পাওয়ারর্মেন্ট এন্ড ডেভেলপমেন্ট, সিড-এর সাহায্য নিয়ে নতুন এই সফ্টওয়্যারটি তৈরি করেছে। এটি করতে সাহায্য করেছে আইআইটি, গুয়াহাটি এবং এডিনবরা বিশ্ববিদ্যালয়ের ডক্টর কেভিন ধালিওয়াল এবং বিশ্ব স্বাস্থ্য সংস্থার দক্ষিণ-পূর্ব এশিয়া অঞ্চলের প্রাক্তন বিজ্ঞানী ডঃ সায়ন্তন বন্দ্যোপাধ্যায়।
এই ধরনের সফ্টওয়্যার ব্যবহারের জন্য করোনার চিকিৎসায় প্রথমসারির স্বাস্থ্যকর্মীদের ভারত সরকারের প্রশিক্ষণ কেন্দ্রের মাধ্যমে প্রশিক্ষণ দেওয়া হয়েছে।
CG/ SB
(Visitor Counter : 274
স্বাস্থ্যওপরিবারকল্যাণমন্ত্রক
ভারতে গত ২৪ ঘণ্টায় ১ কোটি ১৩ লক্ষেরও বেশি টিকার ডোজ দেওয়া হয়েছে
এ পর্যন্ত কোভিড-১৯ টিকাকরণের ৬৯ কোটি ৯০ লক্ষেরও বেশি ডোজ দেওয়া হয়েছে
কোভিড মুক্ত হওয়ার হার বর্তমানে ৯৭.৪৮ শতাংশ
গত ২৪ ঘণ্টায় নতুন করে সংক্রমিত হয়েছেন ৩১ হাজার ২২২ জন
ভারতে সক্রিয় সংক্রমিতের সংখ্যা ৩ লক্ষ ৯২ হাজার ৮৬৪; মোট সংক্রমিতের ১.১৯ শতাংশ চিকিৎসাধীন
সাপ্তাহিক সংক্রমিতের হার ২.৫৬ শতাংশ, যা গত ৭৪ দিন ধরে ৩ শতাংশের নীচে রয়েছে
নয়াদিল্লি, ০৭ সেপ্টেম্বর, ২০২১
দেশে এ পর্যন্ত ৬৯,৯০,৬২,৭৭৬টি টিকার ডোজ দেওয়া হয়েছে। গতকাল টিকা দেওয়া হয়েছে ১,১৩,৫৩,৫৭১ জনকে, যা টিকাকরণের ইতিহাসে এক নজির সৃষ্টি করেছে। ১১ দিনের মধ্যে এ নিয়ে তিনবার একদিনে ১ কোটিরও বেশি টিকা দেওয়া হ’ল।
স্বাস্থ্যকর্মীদের মধ্যে ১,০৩,৬১,৩৯২ জন টিকার প্রথম ডোজ এবং ৮৫,০১,৪৯০ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৩১,৪৩৩ জন প্রথম ডোজ এবং ১,৩৬,৫৮,২৭৪ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ২৭,৭৬,৪৪,৭৮৪ জন এবং দ্বিতীয় ডোজ পেয়েছেন ৩,৫৯,১৬,৯২৭ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৩,৮০,২৬,৬৯৪ জন। আর দ্বিতীয় ডোজ পেয়েছেন ৫,৮৯,৭০,৪৩৪ জন। যাঁদের বয়স ৬০-এর ওপরে তাঁদের মধ্যে ৯,০৩,৫১,৫২০ জন প্রথম ডোজ এবং ৪,৭২,৯৯,৮২৮ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৪২ হাজার ৯৪২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ২২ লক্ষ ২৪ হাজার ৯৩৭ জন সুস্থ হয়ে উঠেছেন। জাতীয় আরোগ্য লাভের হার ৯৭.৪৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩১ হাজার ২২২ জন। গত ৭২ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৩ লক্ষ ৯২ হাজার ৮৬৪ জন চিকিৎসাধীন। দেশে মোট সংক্রমিতের মাত্র ১.১৯ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৫ লক্ষ ২৬ হাজার ৫৬টি নমুনা পরীক্ষা করা হয়েছে। এ পর্যন্ত দেশে ৫৩ কোটি ৩১ লক্ষ ৮৯ হাজার ৩৪৮টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ২.৫৬ শতাংশ এবং দৈনিক সংক্রমণের হার ২.০৫ শতাংশ। গত ৮ দিন ধরে দৈনিক সংক্রমণের হার ৩ শতাংশের কম আর ৯২ দিন ধরে ৫ শতাংশের কম।
CG/CB/SB
(Visitor Counter : 154
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৮ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৯ কোটি ১৩ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৪৯ হাজার ৯৪৮।
দেশে বর্তমানে করোনায় আক্রান্তের হার মোট আক্রান্তের ০.১২ শতাংশ।
কোভিড মুক্তের হার বর্তমানে ৯৮.৬৮ শতাংশ।
গত ২৪ ঘণ্টায় সুস্থ হয়েছেন ৮ হাজার ৫৫ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৬ হাজার ১৫০ জন।
সারা দেশে গত ২৪ ঘণ্টায় নতুন করে আক্রান্ত ৩ হাজার ৯৯৩ জন।
দৈনিক সংক্রমণের হার ০.৪৬ শতাংশ।
সাপ্তাহিক সংক্রমণের হার ০.৬৮ শতাংশ।
এখনও পর্যন্ত নমুনা পরীক্ষা হয়েছে ৭৭ কোটি ৪৩ লক্ষ।
গত ২৪ ঘণ্টায় ৮ লক্ষ ৭৩ হাজার ৩৯৫টি নমুনা পরীক্ষা হয়েছে।
(CG/CB/SB
ক্ষুদ্র, অতিক্ষুদ্রওমাঝারিশিল্পমন্ত্রক
সাবঅর্ডিনেট ঋণের ক্ষেত্রে ঋণ নিশ্চয়তা কর্মসূচির সময়সীমা বেড়ে ২০২২–এর ৩১ মার্চ
নতুন দিল্লি, ০৪ অক্টোবর, ২০২১
সরকার আত্মনির্ভর ভারত প্যাকেজের আওতায় ২০২০-র ১৩ মে সংকটগ্রস্থ ক্ষুদ্র ও মাঝারি শিল্প সংস্থাগুলিকে সাবঅর্ডিনেট বা গৌন ঋণ সুবিধা দিতে ‘সংকটগ্রস্থ সম্পদ তহবিল’ গঠনের কথা ঘোষণা করে।
সেই অনুসারে, সরকার গত বছরের পয়লা জুন সাবঅর্ডিনেট ঋণের ক্ষেত্রে ঋণ নিশ্চয়তা তহবিল অনুমোদন করে। সংকটগ্রস্থ ক্ষুদ্র ও মাঝারি শিল্প সংস্থাগুলির জন্য আর্থিক প্রতিষ্ঠানের মাধ্যমে ঋণ সুবিধা দিতে গত বছরের ২৪ জুন কর্মসূচির সূচনা হয়। ভারতীয় রিজার্ভ ব্যাঙ্কের নীতি নির্দেশিকা অনুযায়ী সংকটগ্রস্থ ক্ষুদ্র ও মাঝারি শিল্প সংস্থাগুলির পুনর্গঠনের ক্ষেত্রে যোগ্য ব্যক্তিদের ঋণ সুবিধা দেওয়ার কথা বলা হয়। এই কর্মসূচিটি ২০২১-এর ৩১ মার্চ পর্যন্ত চালু ছিল।
সংকটগ্রস্থ ক্ষুদ্র ও মাঝারি শিল্প সংস্থাগুলিকে সহায়তা বজায় রাখার লক্ষ্যে সরকার এই কর্মসূচি ২০২১-এর ৩১ মার্চ থেকে আরও ৬ মাস আর্থাৎ, ৩০ সেপ্টেম্বর পর্যন্ত চালু রাখার সিদ্ধান্ত নেয়।
সুফলভোগী সংশ্লিষ্ট বিভিন্ন পক্ষের কাছ থেকে একাধিক অনুরোধ পাওয়ার প্রেক্ষিতে সরকার সংকটগ্রস্থ ক্ষুদ্র ও মাঝারি শিল্প সংস্থাগুলিকে আর্থিক সহায়তা অব্যাহত রাখার জন্য কর্মসূচির মেয়াদ ৩০ সেপ্টেম্বর থেকে আরও ৬ মাস বাড়িয়ে ২০২২-এর ৩১ মার্চ পর্যন্ত চালু রাখার সিদ্ধান্ত নিয়েছে।
CG/BD/SKD/
(Visitor Counter : 150
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী আগামীকাল তরুণ পুলিশ সুপারিনটেন্ডেন্টদের সম্মেলন উদ্বোধন করবেন
নয়াদিল্লি, ২৫ জুলাই, ২০১৮
কেন্দ্রীয় স্বরাষ্ট্রমন্ত্রী শ্রী রাজনাথ সিং আগামীকাল নতুন দিল্লীতে তরুণ পুলিশ সুপারিনটেন্ডেন্টদের দ্বিতীয় সম্মেলনের উদ্বোধন করবেন। সম্মেলনের আয়োজক ব্যুরো অফ্ পুলিশ রিসার্চ অ্যান্ড ডেভলপমেন্ট। দুদিনের এই সম্মেলনে ১০০ জনেরও বেশি তরুণ পুলিশ সুপারিনটেন্ডন্ট ছাড়াও বিভিন্ন রাজ্য এবং কেন্দ্রীয় সশস্ত্র পুলিশবাহিনীগুলির উচ্চপদস্হ আধিকারিকরা অংশ নেবেন।
এবারের সম্মেলনের মূল আলোচ্য বিষয় ভবিষ্যৎ পরিকল্পনা রচনা ও ভারতীয় পুলিশবাহিনীগুলির কাছে সমসাময়িক চ্যালেঞ্জ। তরুণ পুলিশ আধিকারিকদের সুদক্ষ পরিষেবা দেওয়ার ক্ষেত্রে উপযুক্ত করে তুলতে কৃত্রীম বুদ্ধিমত্তা, ভবিষ্যৎ পরিকল্পনা রচনা, অপরাধ বিশ্লেষণ, গুরুত্বূপর্ণ তথ্যের মূল্যায়ন, সাইবার অপরাধ, সিসিটিভি প্রভৃতির মতো আধুনিক প্রযুক্তির বিষয়ে সচেতন করে তোলায় এই সম্মেলন আয়োজনের উদ্দেশ্য।
সম্মেলনের পাশাপাশি জাতীয় স্তরের পুলিশ সংক্রান্ত নানা বিষয়ে এক প্রদশর্নীর আয়োজন করা হচ্ছে। আগামী ২৭ তারিখ সম্মলনের সমাপ্তি অনুষ্ঠানে ভাষণ দেবেন পন্ডিচারির উপরাজ্যপাল ডঃ কিরণ বেদী।
CG/BD/NS/…
(Visitor Counter : 28
প্রধানমন্ত্রীরদপ্তর
উগান্ডা সফরকালে প্রধানমন্ত্রীর প্রেস বিবৃতি
নয়াদিল্লি, ২৪ জুলাই ২০১৮
মাননীয় রাষ্ট্রপতি মুসেভেনি,
সম্মানিত প্রতিনিধিবৃন্দ,
সংবাদ মাধ্যমের সদস্যগণ,
আমার সৌভাগ্য যে দু’দশক পর ভারতের প্রধানমন্ত্রী হিসাবে প্রথম দ্বিপাক্ষিক সফরে উগান্ডায় এসেছি। রাষ্ট্রপতি মুসেভেনি ভারতের অনেক পুরনো বন্ধু। আমার সঙ্গেও তাঁর পরিচয় অনেক দিনের। ২০০৭ সালে যখন আমি গুজরাটের মুখ্যমন্ত্রী হিসাবে এখানে এসেছিলাম, তখনকার মধুর স্মৃতি এখনও আমার মনে উজ্জ্বল। আর আজ রাষ্ট্রপতি মহোদয়ের প্রাণখোলা কথা আর আমাদের যেভাবে উষ্ণ আদর ও অভ্যর্থনা জানানো হয়েছে – তার জন্য আমি হৃদয় থেকে কৃতজ্ঞতা জানাই।
বন্ধুগণ,
ভারত ও উগান্ডার সম্পর্ক সময়ের কষ্ঠিপাথরে পরীক্ষিত। আমাদের জন্য এটা গর্বের বিষয় যে উগান্ডার আর্থিক উন্নয়ন ও রাষ্ট্রীয় উন্নয়নযাত্রায় ভারত আপনাদের বিশ্বস্ত অংশীদার। উগান্ডার উন্নয়নযাত্রায় আমাদের অংশগ্রহণ ভবিষ্যতেও জারি থাকবে। আমরা প্রশিক্ষণ, প্রযুক্তি, পরিকাঠামো উন্নয়ন ও প্রকল্প সহায়তার ক্ষেত্রে সহযোগিতা করছি। ভবিষ্যতেও আমরা ক্যাপাসিটি বিল্ডিং-এর ক্ষেত্রে এই সহযোগিতা আমরা আরও বৃদ্ধি করব। উগান্ডার প্রয়োজন ও অগ্রাধিকার অনুসারে সহযোগিতা করে যাব।
উগান্ডার জনগণের প্রতি আমাদের জনগণের বন্ধুত্বের অভিব্যক্তিস্বরূপ ভারত সরকার উগান্ডা ক্যান্সার ইন্সটিটিউট, কমপালায় একটি অত্যাধুনিক ক্যান্সার থেরাপি মেশিন উপহার প্রদানের সিদ্ধান্ত নিয়েছি। একথা জেনে খুশি হয়েছি যে, এই মেশিনের মাধ্যমে শুধু উগান্ডার বন্ধুরাই নয়, পূর্ব আফ্রিকার বিভিন্ন দেশের বন্ধুদেরও চিকিৎসার সুবিধা হবে। উগান্ডায় শক্তি পরিকাঠামো আর কৃষি ও ডেয়ারি ক্ষেত্রে উন্নয়নের জন্য আমরা প্রায় ২০০ মিলিয়ন ডলারের দুটি লাইনস্ অফ ক্রেডিট প্রস্তাব মঞ্জুর করেছি। এটা অত্যন্ত আনন্দের বিষয় যে, নিরাপত্তার ক্ষেত্রেও আমাদের সহযোগিতা বৃদ্ধি পাচ্ছে। আমাদের দেশে উগান্ডার সৈনিকদের সামরিক প্রশিক্ষণের দীর্ঘ ইতিহাস রয়েছে। আমরা এই সহযোগিতাকে আরও শক্তিশালী করার জন্য প্রস্তুত। আমরা উগান্ডা সেনার জন্য এবং অসামরিক কাজের জন্যও যানবাহন এবং অ্যাম্বুলেন্স প্রদানের সিদ্ধান্ত নিয়েছি। বাণিজ্য ও বিনিয়োগের ক্ষেত্রে আমাদের সম্পর্ক শক্তিশালী হচ্ছে। আগামীকাল রাষ্ট্রপতি মহোদয়ের সঙ্গে আমি উভয় দেশের প্রধান বাণিজ্যিক সংস্থাগুলির নেতাদের সঙ্গে বৈঠকের মাধ্যমে এই সম্পর্ককে আরও নিবিড় করার ব্যাপারে আলাপ-আলোচনা করার সুযোগ পাব।
বন্ধুগণ,
উগান্ডায় বসবাসকারী ভারতীয় বংশোদ্ভূত সমাজের প্রতি রাষ্ট্রপতির ভালোবাসার জন্য তাঁর প্রতি আমি হৃদয় থেকে কৃতজ্ঞতা জানাই। একটি কঠিন সময়ের অন্তরালে রাষ্ট্রপতি মহোদয়ের দক্ষ ও শক্তিশালী নেতৃত্বে আজ ভারতীয় বংশোদ্ভূত সমাজ উগান্ডার সামাজিক ও অর্থনৈতিক জীবনে নিয়মিত অংশগ্রহণ করছেন। আমি অত্যন্ত আনন্দিত যে, আজ সন্ধ্যায় ভারতীয় বংশোদ্ভূত সমাজের সঙ্গে আমার বার্তালাপের অনুষ্ঠানে স্বয়ং রাষ্ট্রপতি মহোদয় উপস্থিত থাকবেন। তাঁর এই বিশেষ আগ্রহের জন্য আমি ভারতবাসীর পক্ষ থেকে তাঁকে অভিনন্দন জানাই। আগামীকাল সকালে আমার উগান্ডার সংসদে বক্তব্য রাখার সৌভাগ্য হবে। আমিই প্রথম ভারতের প্রধানমন্ত্রী, যাঁর এই সৌভাগ্য হচ্ছে। এই বিশেষ সম্মানের জন্য আমি রাষ্ট্রপতি মহোদয় এবং উগান্ডার সাংসদদের হৃদয় থেকে কৃতজ্ঞতা জানাই।
বন্ধুগণ,
ভারত ও উগান্ডা দু’দেশেই নবীন প্রজন্মের মানুষের সংখ্যা বেশি। উভয় সরকারের ওপর নবীন প্রজন্মের আশা-আকাঙ্খা পূরণের দায়িত্ব রয়েছে। এই প্রচেষ্টা আমরা পরস্পরের সহযোগিতার মাধ্যমে এগিয়ে নিয়ে যাওয়ার ক্ষেত্রে দৃঢ় প্রতিজ্ঞ। ১২৫ কোটি ভারতবাসীর পক্ষ থেকে আমি উগান্ডার জনগণের উন্নয়ন ও সমৃদ্ধির জন্য আন্তরিক শুভেচ্ছা জানাই।
ধন্যবাদ।
CG/ SB/SB……
(Visitor Counter : 56
জাহাজচলাচলমন্ত্রক
ভি ও চিদাম্বরানর বন্দরে দীর্ঘতম উইন্ডমিল ব্লেড
নয়াদিল্লি, ২৪ জানুয়ারি, ২০২২
ভি ও চিদাম্বরানর বন্দর দিয়ে ৬টি ৮১.৫ মিটারের উইন্ড ব্লেড পরিবহণ করা হয়েছে। প্রতিটি ব্লেডের ওজন ২৫ টন। বন্দরের দক্ষতায় মেসার্স নরডেক্স ম্যানুফ্যাকচারিং ইন্ডিয়া প্রাইভেট লিমিটেড সন্তোষ প্রকাশ করেছে। চেন্নাইয়ের কাছে রেড হিলস্ – এর ভেঙ্গাল থেকে তুতিকোরিনে এই ব্লেডগুলি পাঠানো হয়েছে। এমভি এমওয়াইএস দেজনেভা এই ৬টি ব্লেড ছাড়াও ৭৭.১ মিটার দীর্ঘ ১২টি ব্লেডও পরিবহণ করেছে।
ভি ও চিদাম্বরানর বন্দরের মাধ্যমে উইন্ডমিলের ব্লেড এবং টাওয়ার পরিবহণের পরিমাণ বৃদ্ধি পাচ্ছে। বিগত অর্থবর্ষে এই বন্দরে ২৮৯৮টি উইন্ডমিলের ব্লেড এবং ১২৪৮ উইন্ডমিলের টাওয়ার পরিবহণ করা হয়েছে। জাতীয় সড়কের সঙ্গে বন্দরের উন্নত যোগাযোগ ব্যবস্থার জন্য এখান থেকে উইন্ডমিল পরিবহণ করা হয়। ভৌগোলিক অবস্থান ও উন্নত পরিকাঠামোর জন্য এই অঞ্চলে উইন্ডমিল তৈরির অনেক কারখানা আছে। সেখান থেকে উৎপাদিত পণ্য সামগ্রী এই বন্দরের মাধ্যমে বিভিন্ন জায়গায় পাঠানো হয়।
CG/CB/SB
(Visitor Counter : 71
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৯৫ কোটি ৯৬ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৮ কোটি ২৮ লক্ষেরও বেশি টিকার ডোজ রয়েছে
নতুন দিল্লি, ১০ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৯৫ কোটি ৯৬ লক্ষ ৫৮ হাজার ৩৭৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৮ কোটি ২৮ লক্ষ ৭৩ হাজার ৪২৫টি টিকার ডোজ হাতে রয়েছে।
CG/BD/AS/
(Visitor Counter : 125
অর্থমন্ত্রক
অর্থমন্ত্রী শ্রীমতী নির্মলা সীতারমন জি-২০ অর্থমন্ত্রী এবং কেন্দ্রীয় ব্যাঙ্কের গভর্নরদের বৈঠকে ভিডিও কনফারেন্সের মাধ্যমে যোগ দিলেন
নয়াদিল্লি, ১৪ অক্টোবর, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ এখানে ভিডিও কনফারেন্সের মাধ্যমে সৌদি আরবের সভাপতিত্বে অনুষ্ঠিত জি-২০ দেশগুলির অর্থমন্ত্রী তথা কেন্দ্রীয় ব্যাঙ্কগুলির গভর্নরদের বৈঠকে অংশ নেন। এই বৈঠকে জি-২০ দেশগুলির অর্থমন্ত্রী ও কেন্দ্রীয় ব্যাঙ্কগুলির গভর্নররা বর্তমান বিশ্ব আর্থিক পরিস্থিতি এবং কোভিড-১৯ মহামারীর প্রেক্ষিতে জি-২০ দেশগুলির ভূমিকা নিয়ে আলোচনা করেন।
বৈঠকের প্রথম অধিবেশনে অর্থমন্ত্রী কোভিড-১৯-এর বিরুদ্ধে জি-২০ দেশগুলির কর্মপরিকল্পনা রূপায়ণের ক্ষেত্রে সর্বশেষ অগ্রগতি সম্পর্কে নিজের বক্তব্য পেশ করেন। শ্রীমতী সীতারমন জোর দিয়ে বলেন, জি-২০ দেশগুলির কর্মপরিকল্পনায় যে সমস্ত প্রতিশ্রুতি দেওয়া হয়েছিল, তা বর্তমান নীতিসমূহের সঙ্গে সাযুজ্য রেখে কোভিড-১৯-এর বিরুদ্ধে সমবেত লড়াইয়ের মানসিকতা গড়ে তুলতে হবে।
জি-২০ কর্মপরিকল্পনার প্রতিশ্রুতিগুলির বাস্তবায়ন সম্পর্কে মূল নীতি-নির্দেশিকাগুলি সম্পর্কে শ্রীমতী সীতারমন অর্থ ব্যবস্থার পুনরুদ্ধারে স্বাস্থ্য ও আর্থিক ক্ষেত্রে সামঞ্জস্য বজায় রাখার ওপর গুরুত্ব দেন। এ প্রসঙ্গে তিনি বলেন, সদস্য দেশগুলির মধ্যে অর্থ ব্যবস্থার পুনরুদ্ধারে যাবতীয় প্রাসঙ্গিক নীতিগুলির মধ্যে অভিন্নতা বজায় রাখতে হবে এবং বিশ্ব নিয়ন্ত্রণমূলক ব্যবস্থায় প্রয়োজনীয় সংস্কারের ওপর গুরুত্ব দিতে হবে।
জি-২০ কর্মপরিকল্পনার অন্যতম একটি বিষয় হল ঋণ পরিষেবা সাসপেনশন ইনিশিয়েটিভ, যা কম আয়ের দেশগুলির ক্ষেত্রে গৃহীত ঋণ মেটানোর জন্য যে সুনির্দিষ্ট সময়সীমা রয়েছে তা দূর হবে। এর ফলে, কম আয়বিশিষ্ট দেশগুলির অর্থ ব্যবস্থার পুনরুদ্ধারে আরও গতি আসবে।
স্বল্প আয়ের দেশগুলির ঋণ গ্রহণের ক্ষেত্রে দুর্বলতা সম্পর্কে বলতে গিয়ে শ্রীমতী সীতারমন বলেন, দীর্ঘমেয়াদি ঋণ গ্রহণের ক্ষেত্রে আরও কাঠামোগত সুদৃঢ়তা প্রয়োজন। তিনি জোর দিয়ে বলেন, ঋণ গ্রহণের এই প্রক্রিয়াটি কম আয়বিশিষ্ট দেশগুলিকে মহামারীর ফলে সৃষ্ট আর্থিক বোঝা কমাতে সাহায্য করবে এবং অর্থ ব্যবস্থার পুনরুদ্ধারে সহায়তার লক্ষ্যে উপযোগী হবে। অর্থমন্ত্রী আরও বলেন, ঋণ গ্রহীতা ও ঋণ খেলাপি - উভয়ের ক্ষেত্রে পরিস্থিতি বিবেচনা করা প্রয়োজন এবং ঋণ পুনর্গঠন প্রক্রিয়ায় ঋণের বোঝাগ্রস্থ দেশগুলিকে যাতে বোঝার শর্তে মাথা নত না করতে হয়, তা উপলব্ধি করা আবশ্যক।
CG/BD/DM
(Visitor Counter : 169
রাষ্ট্রপতিরসচিবালয়
ইদ-উজ-জুহার প্রাক্কালে ভারতের রাষ্ট্রপতির শুভেচ্ছা
নয়াদিল্লী, ৯ জুলাই, ২০২২
রাষ্ট্রপতি শ্রী রামনাথ কোবিন্দ ইদ-উজ-জুহার প্রাক্কালে সহ-নাগরিকদের শুভেচ্ছা জানিয়েছেন।
রাষ্ট্রপতি তাঁর বার্তায় বলেন, “ইদ-উজ-জুহা উপলক্ষ্যে আমি আমার সহ-নাগরিক বিশেষ করে আমাদের মুসলিম ভাই ও বোনেদের শুভেচ্ছা জানাই।
ইদ-উজ-জুহা উৎসব ত্যাগ ও মানবতার প্রতি সেবার প্রতীক। এই উৎসব আমাদের হজরত ইব্রাহিমের দেখানো আত্মত্যাগের পথে চলতে উদ্বুদ্ধ করে।
এই উপলক্ষ্যে আসুন আমরা মানব জাতির সেবায় নিয়োজিত হই এবং দেশের সমৃদ্ধি ও উন্নয়নের লক্ষ্যে কাজ করি।”
PG/PM/NS
(Visitor Counter : 107